ராஜீவ் காந்தி செய்த தவற்றை மோடியும், அமித்ஷாவும் செய்யத் துணியவில்லை. இந்த நேரத்தில் ஓ.பி.எஸ்ஸின் முதல்வர் பதவி ராஜினாமாவால் அவருக்கு ஏற்பட்ட வருத்தங்களைத் தமக்கான நோக்கங்களுக்குப் பயன்படுத்த விளைந்தது. காரணம், இந்திய நாடாளுமன்றத்தில் தனிப் பெரும்பான்மை பலத்தோடு பி.ஜே.பி இருந்தாலும், பல மாநிலங்களில் வலுவாக மாறினாலும் பெரியார் - திராவிடம் - சுயமரியாதை - தமிழ் என்ற தத்துவார்த்த அரசியல் பின்புல பலத்தோடு இயங்கும் தமிழ்நாடு அரசியல் சூழலில் தமது இருத்தல் என்பது அந்தரத்தில் கயிற்றில் தொங்குபவர்போலத்தான். இதை நன்கு உணர்ந்தே உள்ளது பி.ஜே.பி. இப்படிப்பட்டச் சூழலில் தமிழ்நாட்டில் ஆளும் கட்சியில் ஏற்பட்ட முரண்பாடுகளைத் தமக்கான இலக்குகளை அடைய பயன்படுத்த விளைந்தது பி.ஜே.பி.